L'Alcaldessa d'Alaquàs obri les sessions del Cafés del Vila parlant del Consell de Xiquets i Xiquetes
17/10/2014

# L'Alcaldessa d'Alaquàs obri les sessions del Cafés del Vila parlant del Consell de Xiquets i Xiquetes

*   17/10/2014
*   [Imprimir](#)
*   Compartir
*    https://www.alaquas.org/documento.asp?id\_do=14621

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14621%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20obri%20les%20sessions%20del%20Caf%C3%A9s%20del%20Vila%20parlant%20del%20Consell%20de%20Xiquets%20i%20Xiquetes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14621/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14621/17102014img_8983_Form_4.jpg)](https://www.alaquas.org/ficheros/documentos/2014/2/14621/17102014img_8983_Form_10.jpg "<a href='https://www.alaquas.org/ficheros/documentos/2014/2/14621/17102014img_8983_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs obri les sessions del Cafés del Vila parlant del Consell de Xiquets i Xiquetes</a>")

Elvira García Campos, acompanyada d'un representant del Consell de Xiquets i Xiquetes, va conversar amb les mares i pares participants sobre la importància d'aquest òrgan consultiu

L’Alcaldessa d’Alaquàs, Elvira García Campos, ha estat un any més l’encarregada d’inaugurar les sessions dels Cafés del Vila, una iniciativa pionera posada en marxa pel col·legi públic Vila d’Alaquàs per oferir a les mares i pares un espai on informar-se i debatre sobre els diversos assumptes que afecten els seus filles i filles. 

Sota el tema “Consell de Xiquets i Xiquetes, escola de democràcia”, la primera edil va conversar amb les i els participants sobre la importància d’aquest òrgan consultiu nascut l’any 2002 com un espai de reflexió i debat en el que 21 xiquets i xiquetes d’Alaquàs, triats pels seus propis companys i companyes, repensen el poble i realitzen propostes des de la seua perspectiva. La primera edil, acompanyada d’un representant del Consell de Xiquets i Xiquetes, Jaume Moreno Feltrer, van contar el treball desenvolupat en aquests anys.

La primera edil va posar especial èmfasi en la importància d’aquest Consell com “una excel·lent escola de democràcia ja que des d’edats primerenques aprenen el mecanisme d’elecció de representants que defensen els seus interessos, de respecte per les normes democràtiques i d’acceptació de la voluntat del resultat de les urnes”.

El Consell de Xiquets i Xiquetes serveix per informar i assessorar l’Ajuntament d’Alaquàs sobre les inquietuds i les necessitats de la infància, realitzant, així, les seues propostes d’actuació i plantejant suggerències i idees que els permeten participar i intervindre en les assumptes municipals. Va nàixer amb l’objectiu de dotar els i les més joves de la ciutat d’un marc per a expressar les seues preocupacions aportant valoracions i propostes per contribuir en la construcció, desenvolupament i millora d’Alaquàs i ja porta 4 edicions.

Des de l’Ajuntament d’Alaquàs, conscients dels drets a la llibertat d’expressió i a la participació que s’arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als més joves de la ciutat. De fet, des que el Consell està en funcionament, ara fa dotze anys, el Consistori s’ha fet ressò de les preocupacions dels menors materialitzant-les en l’execució de diferents projectes, a proposta del Consell de Xiquets i Xiquetes.

D’entre aquests projectes cal destacar la participació en projectes urbanístics com el parc del Dijous, el poliesportiu del Terç, la peatonalització d’espais pròxims a col·legis, la xarxa de carril bici, l’augment de la il·luminació en parcs i alberedes, la instal·lació de més fonts, millora vial, campanya de neteja d’excrements de gossos, horts urbans, festes i actes públics.  

Els **Cafés del Vila** forma part de l’escola de Mares i Pares posada en marxa pel col·legi Vila d’Alaquàs. L’objectiu principal d’aquesta activitat és crear un espai per a les famílies, on es tracten els temes d’actualitat que tant repercuteixen en l’educació dels xiquets i les xiquetes. Es tracta de sessions didàctiques amb un enfocament pràctic obert al diàleg i a la participació. Les sessions es realitzen una vegada al mes al centre escolar.